section_heading: O albumu
paragraph_text: Album Moderna žena podijeljen je u dva dijela. Na prvom se dijelu nalazi 11 pjesama, a na drugom 12 pjesama. Prvi dio albumu, ujedno i standardno izdanje, sastoji se od 5 prethodno objavljenih pjesama zajedno s 6 potpuno novih pjesama. Drugi dio album (bonus cd), sastoji od 12 pjesama koje su objavljene u razdoblju od 2011. do 2014. godine. Na albumu Moderna žena pojavili su se mnogi novi suradnici. Dok su na prethodna dva albuma – Oprosti mala i Bižuterija – autori gotovo svih pjesama bili Vjekoslava i Tonči Huljić, a producent Remi Kazinoti, na albumu Moderna žena pojavljuju se novi autori, kao i novi producenti. Tako se uz spomenuti par Huljić, kao autori pojavljuju Saša Lazić, Pero Kozomara, Robert Pilepić i Dušan Bačić. U području produkcije, uz već spomenutog Remija Kazinotija, na albumu se pojavljuje Boris Đurđević, producent i član sastava Colonia, Leo Škaro, Dušan Vasić, Aleksandar Krsmanović, Bojan Dragojević, Fedor Boić, Boris Krstajić i Dragan Tašković. Raznolikost autora i producenata, kao i razdoblje proteklo od objave albuma Bižuterija, odrazilo se na zvuk albuma. Za razliku od albuma Oprosti mala i Bižuterija, koji su zvukovno kohezivni, album Moderna žena stilski je eklektičan. Tako se na albumu pojavljuju pjesme folk prizvuka (npr. Razmažena, Tsunami, Otrov i Kraljica), EDM zvuka (Nirvana i Okus mentola), pjesme poznatog dalmatinskog prizvuka (Rođena sam i Prsti zapleteni), kao i klasične pop balade kao što su pjesme Pismo-glava i Cirkus. Pjesma Dalmatinka spoj je rap glazbe i dalmatinske zabavne glazbe, dok se u pjesmi Ne pijem, ne pušim osjeti zvuk sličan zvuku sastava Madre Badessa.